

**Қарағанды облысында "АрселорМиттал Теміртау" акционерлік қоғамының Көмір департаменті "Абай" шахтасындағы аварияның себептерін тергеп-тексеру және салдарын жою жөніндегі үкіметтік комиссия құру туралы**

Қазақстан Республикасы Премьер-Министрінің 2021 жылғы 7 қарашадағы № 181-ө өкімі.

      **Қарағанды облысында "АрселорМиттал Теміртау" акционерлік қоғамының Көмір департаменті "Абай" шахтасындағы аварияның себептерін тергеп-тексеру және салдарын жою жөніндегі үкіметтік комиссия құру туралы**

      Қарағанды облысында "АрселорМиттал Теміртау" акционерлік қоғамының Көмір департаменті "Абай" шахтасында 2021 жылғы 7 қарашада болған аварияны тергеп-тексеру мақсатында:

      1. Қосымшаға сәйкес құрамда Қарағанды облысындағы "АрселорМиттал Теміртау" акционерлік қоғамы Көмір департаментінің "Абай" шахтасындағы аварияның себептерін тергеп-тексеру және салдарын жою жөніндегі үкіметтік комиссия (бұдан әрі – Комиссия) құрылсын.

      2. Комиссия дереу жұмысқа кіріссін, аварияның себептерін жан-жақты тергеп-тексеруді қамтамасыз етсін, келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде шаралар қабылдасын.

      3. Комиссия төрағасы Юрий Викторович Ильин аварияның себептерін тергеп-тексеру нәтижелері және келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде қабылданған шаралар туралы баяндасын.

**Премьер-Министр      А. Мамин**

      Қазақстан Республикасы  
Премьер-Министрінің  
2021 жылғы 7 қарашадағы  
№ 181-ө өкіміне  
қосымша

**Қарағанды облысында "АрселорМиттал Теміртау" акционерлік қоғамының Көмір департаменті "Абай" шахтасындағы аварияның себептерін тергеп-тексеру және салдарын жою жөніндегі үкіметтік комиссияның құрамы**

|  |  |  |
| --- | --- | --- |
| Ильин Юрий Викторович | - | Қазақстан Республикасының Төтенше жағдайлар министрі, Комиссия төрағасы |
| Қасымбек Жеңіс Махмұдұлы | - | Қарағанды облысының әкімі, Комиссия төрағасының орынбасары |
| Қарабаев Марат Кәрімжанұлы | - | Қазақстан Республикасының Индустрия және инфрақұрылымдық даму вице-министрі |
| Біржанов Ержан Ерікұлы | - | Қазақстан Республикасының Еңбек және халықты әлеуметтік қорғау вице-министрі |
| Ғиният Ажар | - | Қазақстан Республикасының Денсаулық сақтау вице-министрі |
| Сұнтаев Қайрат Иматұлы | - | Қазақстан Республикасының Ішкі істер министрінің орынбасары |
| Пірімқұлов Ахметжан Әбдіжәмілұлы | - | Қазақстан Республикасының Экология, геология және табиғи ресурстар вице-министрі |
| Басин Вадим Борисович | - | Қарағанды облысы әкімінің орынбасары |
| Мақажанов Нығмеджан Қойшыбайұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитетінің төрағасы |
| Танабаев Мұса Тұрманұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті төрағасының орынбасары |
| Любарская Ирина Юрьевна | - | Қарағанды облысының еңбек инспекциясы басқармасының басшысы |
| Әбенов Әлішер Болатұлы | - | "АрселорМиттал Темиртау" акционерлік қоғамы Көмір департаментінің атқарушы директоры (келісу бойынша) |
| Лукин Андрей Рудольфович | - | "Қорғау" көміршілер кәсіподағының бас техникалық инспекторы (келісу бойынша) |
| Силинский Геннадий Юрьевич | - | "Кәсіби әскерилендірілген авариялық-құтқару қызметтерінің республикалық орталық штабы" жауапкершілігі шектеулі серіктестігі Қарағанды филиалының директоры (келісу бойынша) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК